Laki lisäyksestä siitä, mitä jakotoimituksissa taajahkoa asutusta varten maaseudulla on huomioonotettava, annettuun lakiin
Suomen asetuskokoelma 413/1940.

L a k i

lisäyksestä siitä, mitä jakotoimituksissa taajahkoa asutusta

varten maaseudulla on huomioonotettava, annettuun lakiin.

Annettu Helsingissä 2 päivänä elokuuta 1940.

___

  Eduskunnan päätöksen mukaisesti lisätään siitä, mitä jakotoimituksissa taajahkoa asutusta varten maaseudulla on huomioonotettava, 17 päivänä heinäkuuta 1931 annettuun lakiin näin kuuluva 5a §:

5a §.

Tämän lain säännöksiä ei sovelleta lohkomistoimitukseen, jossa erotetaan 28 päivänä kesäkuuta 1940 annetun siirtoväen pika-asutuslain nojalla tilaksi muodostettavaksi määrätty alue.

Muodostettaessa 28 päivänä kesäkuuta 1940 annetun siirtoväen pika-asutuslain nojalla tiloja alueelle, jolle on vahvistettu rakennussuunnitelma tai määräyksiä alueen käyttämisestä, älköön muodostettavien tilojen palstoja siten sijoitettako, että sen kautta vaikeutetaan rakennussuunnitelman toteuttamista tai mainittujen määräysten noudattamista.

Helsingissä 2 päivänä elokuuta 1940.

Tasavallan Presidentti

KYÖSTI KALLIO.

Sisäasiainministeri Ernst von Born.

</div>

Säädökset 1940
Taajaväkiset yhdyskunnat